Ανακοίνωση αναφορικά με τη λειτουργία του **Ειρηνοδικείου Κρωπίας**

Η Διευθύνουσα του Ειρηνοδικείου Κρωπίας, αφού έλαβε υπόψη:

 α) Τις διατάξεις του άρθρου 15 §§ 1 περ. β' και 7 περ. α' υποπερ. δδ και υ' του Κώδικα Οργανισμού Δικαστηρίων και Κατάστασης Δικαστικών Λειτουργών (N.1756/1988) και

β) την αναστολή λειτουργίας των Δικαστηρίων της Περιφέρειας Αττικής, λόγω των αιφνίδιων και έντονων καιρικών φαινομένων για την 25η, 26η, 27η και 28η Ιανουαρίου 2022 δυνάμει των υπ’ αριθ. 4034/24.1.2022 (ΦΕΚ Β' 186/24.1.2022) και 4035/26.1.2022(ΦΕΚ190/Β/26.1.2022) αποφάσεων του Υπουργού Δικαιοσύνης αποφασίζει ότι:

α. Τα τμήματα της Γραμματείας θα παραμείνουν κλειστά,

β. Οι προθεσμίες κλεισίματος φακέλων πολιτικών υποθέσεων,

α) που θα έκλειναν υπό κανονικές συνθήκες στις 24.1.2022 Δευτέρα και 25.1.2022, ημέρα Τρίτη, παρατείνονται για 31.1.2022 ημέρα Δευτέρα, β) στις 26.1.2022 ημέρα Τετάρτη παρατείνονται για Τρίτη 1.2.2022, γ) στις 27.1.2022 ημέρα Πέμπτη παρατείνονται για Τετάρτη 2.2.2022 και δ) στις 28.2.2022 ημέρα Παρασκευή παρατείνονται για Πέμπτη 3.2.2022 αντιστοίχως.

γ. Όλες οι υποθέσεις των δικασίμων της 25ης, 26ης, 27ης και 28ης.01.2022 καθώς και οι προσωρινές διαταγές που είχαν προσδιοριστεί για την 24η.01.2022 και μετά τις 11.30 πμ, οπότε η πρόσβαση στο Ειρηνοδικείο Κρωπίας κατέστη αδύνατη, θα αποσυρθούν και θα προσδιορισθούν αυτεπαγγέλτως οίκοθεν με πράξη της Διευθύνουσας του Δικαστηρίου, με ενημέρωση της πλατφόρμας solon.gov.gr και θα αναρτηθούν στην ιστοσελίδα του ΔΣΑ, που θα επέχει θέση κλήτευσης όλων των διαδίκων.

δ. Στους εγκαλούντες, μάρτυρες και εγκαλούμενους, που έχουν κληθεί για κατάθεση στις 25-1-2022 έως 28-1-2022, στα πλαίσια προκαταρκτικής εξέτασης/ προανάκρισης, θα επιδοθούν νέες κλήσεις

Για ζητήματα επείγουσας φύσεως μπορείτε να αποστείλετε ηλεκτρονικό μήνυμα στο e.mail irinkor@otenet.gr

Η Διευθύνουσα το Ειρηνοδικείο Κρωπίας,

Στυλιανή – Θεοδώρα Κρεπούρη,

Ειρηνοδίκης Δ'